ในการทำธุรกิจออนไลน์การสร้างเว็บไซต์ที่ดีมีชัยไปกว่าครึ่ง | ทำงานไป แนะนำสินค้าและบริการไป ฟินเบย
← การสร้างสรรค์บริการที่ประทับใจด้วยการปรับปรุงเว็บไซต์เพื่อดึงดูดลูกค้า
บริการเว็บไซต์สำเร็จรูปที่คุณก็เป็นเจ้าของได้ →
ด้วยความก้าวหน้าของเทคโนโลยีการสื่อสารในปัจุจบัน ทำให้แนวโน้มการใช้อินเทอร์เน็ตผ่าน Tablet และโทรศัพท์ Smartphone มีจำนวนเพิ่มสูงขึ้นมากเมื่อเทียบกับการเข้าผ่านโน้ตบุ๊คหรือคอมพิวเตอร์ตั้งโต๊ะ ส่งผลให้คนส่วนใหญ่มีการใช้เวลาทำกิจกรรมบน สังคมออนไลน์ หรือ Social Media ในชีวิตประจำวัน จนกลายเป็น Life Style ที่เห็นได้ทั่วไปเลยทีเดียว
ในการเปิดเว็บไซต์แต่ละหน้า เว็บไซต์ที่ดีไม่ควรมีองค์ประกอบที่ทำให้ผู้เข้าชมเว็บใช้เวลาในการโหลดนานเกินไป เพราะธรรมชาติของผู้เข้าชมเว็บไซต์จะไม่มีความอดทนสูงมากนักในการค้นหาข้อมูลทาง Internet ถ้าการเข้าถึงเว็บไซต์ทำให้เขาต้องเสียเวลามากเกินไป ผู้ชมท่านนั้นก็จะออกจากเว็บไปทันที เว็บไซต์ที่ดีควรแสดงถึง “ความง่ายของการจัดเรียงข้อมูล” ทำให้ผู้เข้าชมเว็บไซต์นั้นสามารถเข้าถึงข้อมูลที่ต้องการได้โดยง่าย ถ้าเว็บไซต์ของท่านนั้น มีการจัดเรียงข้อมูลที่ไม่เป็นระเบียบหรือไม่เป็นหมวดหมู่แล้ว ก็จะเพิ่มเวลาในการค้นหาของผู้เข้าชมเว็บไซต์ จนอาจมีผลให้เขาเหล่านั้น ออกจากเว็บไซต์ของท่านไปเลยก็เป็นได้
ผู้ใช้อินเทอร์เน็ตโดยธรรมชาติ จะใจร้อน อยากทราบข้อมูลสินค้า บริการที่เขาสนใจโดยทันทีทันใด และสามารถตอบสนองความต้องการของเขาได้เลย ดังนั้นเว็บไซต์ของคุณต้องบอกชัดเจนเลยว่า เว็บไซต์ของคุณขายอะไร โดยเฉพาะ “หน้า Homepage” หรือหน้าแรกของเว็บไซต์ต้องบอกทุกอย่างที่คุณเป็น เพราะถ้าลูกค้าเข้ามาที่หน้า Homepage และหาข้อมูลไม่เจอว่าเว็บไซต์คุณทำอะไร ก็จะออกไปจากหน้าเว็บไซต์ของคุณทันที ดังนั้นวิธีแก้คือ ต้องบอกที่หน้า Homepage เลย ว่าเว็บไซต์ของคุณขายอะไร เขาจะได้ไม่รีบออกไป ผลการวิจัยบอกว่า ผู้ที่เข้ามาหน้าเว็บไซต์จะใช้เวลาอยู่ในแต่ละหน้าเพียงแค่ 5 วินาที แสดงว่าเว็บสวยแค่ไหน ถ้าให้ข้อมูลไม่ครบถ้วน ก็เป็นเว็บที่ลูกค้าจะไม่ให้ความสนใจ
เว็บไซต์ที่มีข้อมูลที่ไม่น่าสนใจ ไม่มีจุดเด่น เหมือนกับเว็บไซต์คู่แข่งอื่นๆ ของคุณ หรือเนื้อหาในเว็บไซต์ไม่ได้รับการอัพเดทเป็นเวลานาน ทำให้เว็บไซต์ของคุณดูน่าเบื่อ เพราะไม่มีความแตกต่างเกิดขึ้นเมื่อเปรียบเทียบกับเว็บไซต์อื่น เว็บไซต์นั้นก็ไม่ชวนให้น่าติดตามอีกต่อไป ดังนั้นต้องทำให้เว็บไซต์ของคุณน่าสนใจ มีความโดดเด่นเมื่อเทียบกับคู่แข่ง และหมั่นอัพเดทข้อมูล ข่าวสารบนเว็บไซต์ เพื่อให้ผู้ที่เข้าเว็บไซต์มาแล้ว กลับมาเยี่ยมชมเว็บไซต์บ่อยๆดังนั้นเว็บไซต์ของเราต้องสามารถให้ข้อมูลข่าวสาร ที่ต้องการสื่อสารไปยังผู้รับสาร ได้อย่างถูกต้อง รวดเร็ว ครบถ้วน เท่านี้ก็เรียกว่าเป็นเว็บไซต์ที่มีคุณภาพ
เนื้อหาบนเว็บไซต์ต้อง สั้น กระชับ ดึงดูดความสนใจ ไม่ควรยืดเยื้อเกินไป อาจจะใช้ Banner ที่ไม่ใหญ่เกินไป และเขียนคำโฆษณาบน Bannerให้ผู้เข้าเว็บไซต์จำ Banner นั้นได้ แทนที่จะใช้วิธีอธิบายหรือพรรณนาเป็นประโยคยาวๆ
เมื่อเราเข้าใจผู้บริโภคในอินเทอร์เน็ตมากขึ้นการออกแบบหน้าเว็บไซต์ของเราก็ต้องยิ่งระมัดระวังมากขึ้นด้วย เว็บที่สวยบางเว็บ อาจจะสร้างความยุ่งยากให้กับทั้งลูกค้าและผู้ดูแลเว็บ เช่น กรณีที่เว็บไซต์นั้นมีการเขียน Code เพื่อให้เว็บไซต์แสดงผลในรูปแบบที่หวือหวามากขึ้น หรือการใช้ Flashและ Animation ที่ดูสวยแปลกตา แต่ข้อเสียคือไม่สามารถเล่นได้บนอุปกรณ์บางประเภทอย่างเช่น iPad และ iPhone เป็นต้น แม้ความสวยจะมีส่วนที่ช่วยดึงดูดสายตา แต่เว็บที่ดีควรแข่งกันที่ความชัดเจนในการนำเสนอ รวมไปถึงเนื้อหาในส่วนต่างๆ มากกว่า
This entry was posted in สินค้าและบริการดีๆ and tagged การออกแบบหน้าเว็บไซต์, ความก้าวหน้าของเทคโนโลยี. Bookmark the permalink.